Ehdotus neuvoston asetukseksi (EY) asetuksen (ETY) N:o 2075/92 muuttamisesta ja tupakanlehtien jäsenvaltiokohtaisten palkkioiden ja takuukynnysten vahvistamisesta lajikeryhmittäin satovuosien 1999, 2000 ja 2001 osalta /* KOM/98/0633 lopull. - CNS 98/0306 */



Virallinen lehti nro C 361 , 24/11/1998 s. 0016



Ehdotus NEUVOSTON ASETUKSEKSI (EY) asetuksen (ETY) N:o 2075/92 muuttamisesta ja tupakanlehtien jäsenvaltiokohtaisten palkkioiden ja takuukynnysten vahvistamisesta lajikeryhmittäin satovuosien 1999, 2000 ja 2001 osalta (komission esittämä) PERUSTELUT 1. Neuvosto on 22. kesäkuuta 1998 päättänyt korottaa Belgiassa, Saksassa, Ranskassa ja Itävallassa viljeltäville flue-cured, light air-cured ja dark air-cured -lajikkeille myönnettävää lisäpalkkiota 50 prosentista 65 prosenttiin vuoden 1992 satoon verrattuna. Korotus on laskettava näille tupakkalajikkeille vuoden 1998 sadosta myönnetyn palkkion ja vuoden 1992 satoon sovelletun palkkion välisen eron perusteella. Koska asetuksen (ETY) N:o 2075/92 3 artiklan 2 kohdassa laskeminen vahvistetaan vuoden 1999 eikä vuoden 1998 sadosta myönnettyyn palkkioon suhteutetun erotuksen perusteella, tekstiä ehdotetaan muutettavaksi. 2. Palkkio vahvistetaan satovuosille 1999, 2000 ja 2001, jotta voitaisiin taata alan vakaus ja yhtenäisyys vahvistettujen takuukynnysten kanssa. 3. Palkkion määrää nostetaan 10 prosenttia vuoteen 1998 verrattuna, mikä vastaa erityistukea, joka tästä lähtien sisältyy palkkioon satovuodesta 1999 alkaen. 4. Pohjoisille maille myönnettäviä lisäpalkkioita korotetaan 65 prosenttiin vuoden 1998 sadosta myönnetyn palkkion ja vuoden 1992 satoon sovelletun palkkion välisestä erosta kuten asetuksen (ETY) N:o 2075/92 3 artiklan 2 kohdassa on säädetty. 5. Lisäpalkkion korottamisesta johtuen vuosien 1999, 2000 ja 2001 ryhmää II koskevia takuukynnyksiä alennetaan Saksan osalta 375 tonnilla, Belgian osalta 9 tonnilla ja Itävallan osalta 24 tonnilla sekä ryhmää III koskevia takuukynnyksiä 842 tonnilla Ranskan osalta ja 38 tonnilla Belgian osalta, jotta korotus ei vaikuttaisi talousarvioon. 6. Italian osalta ryhmästä V (sun-cured) siirretään 3 400 tonnia kahden vuoden kuluessa: ryhmään I (flue-cured) 500 tonnia, ryhmään II (light air-cured) 500 tonnia, ryhmään IV (fire-cured) 65 tonnia ja ryhmään VII (Katerini), jonka viljely on juuri aloitettu Italiassa. Ryhmän V alentaminen johtuu kansallisesta kehittämissuunnitelmasta. Lajikeryhmät, joiden takuukynnyksiä korotetaan, ovat markkinoilla kysyttyjä.7. Ryhmän V alentaminen vastaa lajikkeiden Tsebelia ja Mavra siirtämistä kokonaisuudessaan; vain muu kuin perinteinen Kaba Koulak säilyttää kiintiönsä. Nämä lajikkeet ovat markkinoilla vähän kysyttyjä ja "itämaisten" savukkeiden osalta niiden kilpailijana on Itä-Euroopan ja entisen Neuvostoliiton tuotanto. Siirto suosii kysytympiä lajikeryhmiä kyseessä olevien alueiden (Agrinio ja Naplio) erityispiirteitä noudattaen. NEUVOSTON ASETUKSEKSI (EY) N:o ./.. asetuksen (ETY) N:o 2075/92 muuttamisesta ja tupakanlehtien jäsenvaltiokohtaisten palkkioiden ja takuukynnysten vahvistamisesta lajikeryhmittäin satovuosien 1999, 2000 ja 2001 osalta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon raakatupakka-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 2075/92 , sellaisena kuin se on viimeksi muutettuna asetuksella (EY) N:o 1636/98 , ja erityisesti sen 4 artiklan 1 kohdan, 8 artiklan ja 9 artiklan 2 kohdan, ottaa huomioon komission ehdotuksen , ottaa huomioon Euroopan parlamentin lausunnon , ottaa huomioon talous- ja sosiaalikomitean lausunnon , sekä katsoo, että Belgiassa, Saksassa, Ranskassa ja Itävallassa viljeltäville flue-cured, light air-cured ja dark air-cured -lajikkeille myönnetään lisäpalkkio; neuvosto on päättänyt korottaa tämän lisäpalkkion 50 prosentista 65 prosenttiin voimassa olevan palkkion ja vuoden 1992 satoon sovelletun palkkion välisestä erosta; korotus on laskettava näille tupakkalajikkeille vuoden 1998 sadosta myönnetyn palkkion ja vuoden 1992 satoon sovelletun palkkion välisen eron perusteella; asetuksen (ETY) N:o 2075/92 3 artiklan 2 kohdan teksti ei vastaa tätä tavoitetta; asetuksen (ETY) N:o 2075/92 3 artiklan 2 kohta olisi näin ollen muutettava, palkkioiden taso olisi vahvistettava yhteisen maatalouspolitiikan tavoitteet huomioon ottaen ja erityisesti siten, että maataloudesta toimeentulonsa saavalle väestölle taataan kohtuullinen elintaso; palkkioiden määrissä on otettava huomioon eri tupakkalajikkeiden myyntimahdollisuudet sekä menneisyydessä että tulevaisuudessa tavanomaisissa kilpailuolosuhteissa; alan vakauden takaamiseksi palkkioiden taso olisi vahvistettava kolmen peräkkäisen satovuoden osalta ja palkkiot olisi sidottava satovuosille 1999, 2000 ja 2001 vahvistettuihin takuukynnyksiin, asetuksen (ETY) N:o 2075/92 8 artiklan toisessa kohdassa ja 9 artiklan 2 kohdassa säädetään takuukynnysten jakamisesta kunkin lajikeryhmän osalta tuottajajäsenvaltioille kolmelle satovuodelle vuodesta 1999 alkaen, mainittujen kynnysten taso olisi vahvistettava satovuosille 1999, 2000 ja 2001 ottaen erityisesti huomioon markkinatilanne sekä kyseisten tuotantoalueiden sosiaalis-taloudelliset olot ja viljelyolosuhteet; vahvistamisen on tapahduttava riittävän ajoissa, jotta tuottajat voisivat suunnitella mainittujen satovuosien tuotantonsa, Belgiassa, Saksassa, Ranskassa ja Itävallassa viljeltävien flue-cured, light air-cured ja dark air-cured -lajikkeiden lisäpalkkioiden korottamisesta johtuen näiden jäsenvaltioiden takuukynnyksiä olisi alennettava, jotta korotus ei vaikuttaisi talousarvioon, tuotantomahdollisuudet huomioon ottaen ja jäsenvaltioiden kesken jaettavia kiintiöitä noudattaen on korotettava asteittain sellaisten lajikkeiden kiintiöitä, joiden markkinointi on varmaa ja markkinahinnat korkeat, ja alennettava sellaisten lajikkeitten kiintiöitä, joiden markkinointi on vaikeata ja markkinahinnat alhaiset, ja näitä toimenpiteitä on sovellettava mahdollisimman pian, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2075/92 3 artiklan 2 kohta seuraavasti: "2. Belgiassa, Saksassa, Ranskassa ja Itävallassa viljeltäville flue-cured, light air-cured ja dark air-cured -lajikkeille myönnetään kuitenkin lisäpalkkio. Sen suuruus on 65 prosenttia kyseisten lajikkeiden vuoden 1998 satoon sovellettavan palkkion ja vuoden 1992 satoon sovelletun palkkion välisestä erosta." 2 artikla Palkkion ja asetuksen (ETY) N:o 2075/92 3 artiklassa tarkoitetun lisäpalkkion määrä satovuosille 1999, 2000 ja 2001 vahvistetaan kunkin raakatupakkaryhmän osalta tämän asetuksen liitteessä I. 3 artikla Asetuksen (ETY) N:o 2075/92 8 ja 9 artiklassa tarkoitetut jäsenvaltiokohtaiset takuukynnykset vahvistetaan lajikeryhmittäin tämän asetuksen liitteessä II. 4 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE I TUPAKANLEHTIÄ KOSKEVAT PALKKIOT SATOVUOSILLE 1999, 2000 ja 2001 >TAULUKON PAIKKA> LISÄPALKKIOT >TAULUKON PAIKKA> LIITE II TAKUUKYNNYKSET VUODELLE 1999 >TAULUKON PAIKKA> TAKUUKYNNYKSET VUODELLE 2000 >TAULUKON PAIKKA> TAKUUKYNNYKSET VUODELLE 2001 >TAULUKON PAIKKA> >TAULUKON PAIKKA> L I I T E Vakiosatovuoden menot: 1005,9 x 1,006 (KK) = 1011,9 milj. ecua josta: erityistuki tuottajaryhmille 19,7 milj. ecua (2% palkkioista, joihin eivät sisälly lisäpalkkiot) suorat palkkiot tuottajille 992,2 milj. ecua Kyseisten kolmen satovuoden maksujen todennäköinen erääntymisaikataulu: >TAULUKON PAIKKA> (1) Näihin lukuihin lisätään aiempia satovuosia koskevat menot. (2) Näihin lukuihin lisätään seuraavia satovuosia koskevat menot.